Kedves Hallgatók!

Az összefüggő szakmai gyakorlat igazolása a Gyakorlati naplóval történik.
A napló a Gazdálkodástudományi Intézet honlapjáról letölthető: a Hallgatóknak/Szakmai gyakorlat almenüpontban megtalálják.

Ez egy Word formátumú dokumentum, a gépükre letöltve tudnak benne dolgozni. 

A Borítólapon mindenki feltünteti a szak és tagozat megnevezését, nevét, Neptun kódját és az aktuális évszámot.
A dokumentum következő oldala a gyakorlattal kapcsolatos információkat és a gyakorlóhellyel kapcsolatos adatokat tartalmazza.
 
ITT NAGYON FONTOS, HOGY A GYAKORLAT IDŐTARTAMÁT ÚGY TÖLTSE KI MINDENKI, HOGY NAPPALI TAGOZATON MEG KELL LENNIE A MINIMUM 560 ÓRÁNAK (EZ HETI 40 ÓRÁS FOGLALKOZTATÁS ESETÉN 14 ÖSSZEFÜGGŐ HETET JELENT).
LEVELEZŐ TAGOZATON PEDIG LEGALÁBB 240 ÓRÁNAK (6 hét).
A MEGJELÖLT IDŐSZAKNAK ÖSSZEFÜGGŐNEK KELL LENNIE!

Ez után kell összefoglalóan írni a gyakorlat során végzett tevékenységekről maximum 2-3 oldalban. Nem kell heti, vagy napi bontásban elkészíteni a beszámolót.

Az utolsó oldal egy értékelő lap, ezt a gyakorlat vezetőjével kell kitöltetni. (ezt kézzel is kitöltheti a gyakorlatért felelős személy).
Az OTP külön gyakorlati értékelő adatlapot használ! De szükség van az egyetemi Gyakorlati naplóra is.

NAGYON FONTOS, HOGY EREDETI ALÁÍRÁS ÉS BÉLYEGZŐ LEGYEN RAJTA!
Amikor minden aláírás szerepel rajta, digitalizálják a biztonság kedvéért.

BEKÜLDÉS:
1. Személyesen: CC120-as iroda, CC112-es iroda vagy CC108-as iroda (munkaidő alatt)
2. Egy eredeti példányt POSTAI ÚTON (ajánlottan, elsőbbségi),
A pontos cím:
Dr. Nagy Zsuzsanna
Nyíregyházi Egyetem
Gazdálkodástudományi Intézet
4400 Nyíregyháza
Sóstói út 31/B.

